На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019, 149/2020 и 118/2021), члана 70.став 10. Статута општине Гаџин Хан (,,Сл.лист града Ниша,, бр.10/2019,101/2019,89/2022), члана 11. Одлуке о првом ребалансу буџета општине Гаџин Хан за 2022. годину („Службени лист града Ниша“ број 116/2021,89/2022) и предлога Службе за буџет, финансије и пореску администрацију број 400-1077/22-IV/01 од 07.12.2022. године,

Општинско веће општине Гаџин Хан на седници одржаној 09. децембра 2022. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2022. годину (“Службени лист града Ниша” број 116/2021,89/2022):

**Раздео 5**

**Програм 15 – Локална самоуправа**

**0602- 0009 – Текућа буџетска резерва**

**Функција 130 - Опште услуге**

**Позиција 66.**

**Економска класификација 499000 - Средства резерве,**

**ОДОБРАВАЈУ СЕ** средства у износу од **20.000,00** динара (двадесетхиљададинара) Општинској управи Гаџин Хан за трошкове законске затезне камате на основу пресуде Основног суда у Нишу.

:

1. Средства из тачке 1. овог предлога распоредити у оквиру:

**Раздео 5**

**Програм 15 – ЛОКАЛНА САМОУПРАВА**

**Програмска активност 0602-0001 – Функционисање локалне самоуправе и градских општина**

**Функционална класификација 130 – Опште услуге**

**Позиција 59**

**Економска класификација 483111-Новчане казне и пенали по решењу судова**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о првом ребалансу буџета општине Гаџин Хан за 2022. годину и финансијског плана Општинске управе Гаџин Хан утврђено је да на економској класификацији 483100-Новчане казне и пенали по решењу судова нису планирана довољна средства за ове намене.

Општинско веће Општине Гаџин Хан на седници одржаној 25.фебруара 2022.године донело је Одлуку о прибављању покретних ствари у јавну својину општине непосредном погодбом. На основу Одлуке 30.03.2022.године закључен је уговор о куповини добара (број 400-164/22-I) између општине Гаџин Хан и Милета Ранђеловића из Ниша и уговорена укупна купопродајна цена пет уграђених бетонских бандера, кабла и пратеће опреме на раскрсници у Барју у износу од 452.659,20 динара.

Обавеза по овом уговору није измирена у законском року јер је општина Гаџин Хан била у поступку израде првог ребаланса буџета, а продавац Миле Ранђеловић је у међувремену поднео тужбу против општине Гаџин Хан. Основни суд у Нишу дана 28.10.2022.године донео је пресуду на основу признања 19 П бр. 4475/22 којом се усваја захтев тужиоца Милета Ранђеловића и обавезује општина Гаџин Хан да тужиоцу исплати на име дуга и купопродајне цене износ од 452.659,20 динара са законском затезном каматом почев од 27.07.2022.године. На основу обрачуна затезне камате на дан 09.12.2022.године трошкови затезне камате износе 19.650,37 динара. Ови трошкови књиже се на економској класификацији 483, позиција 59.

За исплату обавезе по напред наведеном уговору за куповину пет бандера и пратеће опреме постоје обезбеђена средства у Одлуци о првом ребалансу буџета за 2022.годину.

Како су планирана средства Одлуком о првом ребалансу буџета за 2022.годину за ове намене у целости утрошена овај износ се обезбеђује из текуће буџетске резерве.

Број: 06-400-595/22-III

У Гаџином Хану, 09.12.2022.године

ПРЕДСЕДНИК

ОПШТИНСКОГ ВЕЋА

Милисав Филиповић